Kysucká kotlina

Kysucká kotlina je geomorfologická časť Javorníkov. Leží v južnej časti Kysúc, v okolí mesta Kysucké Nové Mesto.

 Polohopis 
Nachádza sa na východnom okraji Javorníkov, v susedstve Kysuckej vrchoviny, v južnej časti Kysúc, v okolí rieky Kysuca. Má mierne pretiahnutý tvar v smere sever-juh a jej veľkú časť zaberá Kysucké Nové Mesto. Plošne neveľká kotlina má dĺžku cca 6 a šírku okolo 2 km. Zo západu ju ohraničujú Javorníky, z východu Kysucká vrchovina a na juhu ju uzatvára Kysucká brána. 

Kotlinou prechádzajú významné dopravné komunikácie nadnárodného významu; železničná trať Žilina – Ostrava a Európska cesta 75 v trase cesty I/11, smerujúcej zo Žiliny na Ostravsko a do Sliezska v južnom Poľsku.

 Pozri aj 
 Geomorfologické členenie Slovenska
 Zoznam kotlín na Slovensku
 Javorníky

 Referencie 

Kategória:Javorníky
Kategória:Kotliny na Slovensku
Kategória:Geomorfologické časti na Slovensku